সমগ্র খেলোয়াড়ী জীবনে সাতটিমাত্র টেস্টে অংশগ্রহণের সুযোগ পেয়েছিলেন কেনেথ হাচিংস। ১৩ ডিসেম্বর, ১৯০৭ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার।

১৯০৭-০৮ মৌসুমে অস্ট্রেলিয়া গমনের উদ্দেশ্যে কেনেথ হাচিংসকে ইংরেজ দলে ঠাঁই দেয়া হয়। ডিসেম্বর, ১৯০৭ সালে সিডনি টেস্টে প্রথমবারের মতো খেলতে নামেন। ঐ সফরে মেলবোর্নে ১২৬ রানের ব্যক্তিগত সর্বোচ্চ টেস্ট রান সংগ্রহ করেন। ১২৬ মিনিটে তিনি শতরানে পৌঁছেন। তন্মধ্যে, দ্বিতীয় অর্ধ-শতকের জন্যে মাত্র ৫১ মিনিট ব্যয় করেছিলেন।

১৯০৯ সালে সফরকারী অস্ট্রেলিয়ার বিপক্ষে অ্যাশেজ সিরিজের দুই টেস্টে খেলেন। ১৯১২ সালে তার খেলার মান ক্রমশঃ নিচের দিকে চলে যেতে থাকে। ফলশ্রুতিতে, জুন মাসে কেন্টের প্রথম একাদশের বাইরে রাখা হয়। ১৯১২ মৌসুমের পর আর কোন প্রথম-শ্রেণীর ক্রিকেট খেলায় তাকে খেলতে দেখা যায়নি।

বিশ্বযুদ্ধে অংশগ্রহণ
শৈশবকাল
আন্তর্জাতিক ক্রিকেট
খেলার ধরন